"Vandag maak ons jou dood," sê boewe aan fietsryer | Maroela Media
Jaco Oosthuizen ná die aanval. Foto's aan Maroela Media verskaf.
"Ons soek nie jou fiets nie. Ons gaan jou vandag doodmaak," het twee mans aan Jaco Oosthuizen (47) gesê nadat hulle hom van sy fiets af gestamp het en begin aanrand het.
Oosthuizen het Sondag naby Cornwall Hill-landgoed, oos van Pretoria, fietsgery toe hy gesien het hoe twee mans op hom af gehardloop kom. "Ek het probeer wegry maar dit was te laat. Hulle het my van die my fiets af gestamp en my op my knieë gedwing," het Oosthuizen aan Maroela Media vertel.
Die mans het Oosthuizen se hande agter sy rug vasgemaak. "Ek kon nie sien waarmee nie maar ek vermoed dit was kabelbinders. Hulle het my in die veld probeer indwing. Ek het vir hulle gesê hulle kan al my besittings vat. Hulle het gesê hulle soek nie my fiets nie en dat hulle my vandag gaan doodmaak."
Die mans het Oosthuizen vir sowat 10 minute erg met klippe aangerand. "Die kabelbinders het gebreek en ek het probeer wegkom maar ek kon nie. Ek het hard begin skree en toe gryp hulle die fiets en hardloop weg. Ek het gelukkig heeltyd my valhelm aangehad anders kon ek baie seerder gekry het." Die mans het ook Oosthuizen se GPS, selfoon en sowat R150 gesteel.
Oosthuizen het onmiddellik in die teenoorgestelde rigting as die twee mans begin hardloop. "Daar was twee mans met 'n Volkswagen Kombi en hulle het my gehelp." Die mans het die Kombi daar parkeer en ook met hulle fietse in die omgewing gery. Daar is by die Kombi ingebreek terwyl hulle gery het. Een van die mans het die polisie geskakel maar beamptes het glo geweier om na die toneel te gaan voor daar nie 'n saak aanhangig gemaak is nie.
Die mans het Oosthuizen na sy huis gevat waar hy sy mediesefondskaart gaan kry het voor hulle hom na Unitas-hospitaal in Centurion geneem het. Oosthuizen het steke gekry en moes 'n skandering ondergaan om vas te stel of hy 'n skedelbreuk opgedoen het. Die uitslag was negatief maar Oosthuizen wel 'n been in sy gewrig gekraak en moes die aand in die hospitaal deurbring.
Oosthuizen is Maandagmiddag ontslaan. Hy, sy vrou en 10-jarige tweeling het traumaberading ontvang. Oosthuizen, 'n werknemer by Momentum Multiply, het intussen besluit om sy traumatiese ervaring in iets positief te probeer omskep.
Die maatskappy het 'n e-posadres geskep en moedig lede van die publiek aan om wenke te stuur in 'n poging om hul omgewing veiliger te maak veral vir fietsryers. Die inisiatief word saam met Cycle Lab aangepak. Daar sal teen einde Oktober 'n wenk, wat prakties uitvoerbaar is, gekies word en die wenner sal 'n geskenkbewys ter waarde van R10 000 van Cycle Lab ontvang. Wenke kan gestuur word na [email protected]
Strawwe moet baie strawwe gemaak word 5 jaar HARDEPAD moet die minimum wees.
Hoekom praat mense nog van "mans" sê net barbare!!! Die goed is mos nie mense nie!
Die skotte het by Suid-Afrika geleer deur NEE te stem in hul referendum. Ons land het so baie agteruit gegaan sedert kamstige NUWE Suid-Afrika.
Met respek, vanwaar al die gesigsbeserings as hy "heeltyd" sy valhelm aangehad het?
Ai, aai!! Boewe, booswigte, kwaad doeners, diewe (ag noem hulle sommer dieffies) Verdomp, dis n rasse aanval, poging tot moord!!! Nie deur kleuterskool kinders nie, maar volwasse swart mans. Die kan ek aflei bloot uit die feit dat die" aanranders met die doel om ernstig te beseer" se ras en kleur doelbewus verswyg word!!! As die aanvallers blank was, sou dit in die berig gestaan het. Dis n rasse/haat aanval. En dis net mooi wat elke plaasaanval is. Komaan, hou op om doekies om te draai. Dis ook nie nodig om te jok of bang te wees vir n leuen… Lees meer »